BE8 บวก 5% ลุ้นกำไรปีนี้ 115 ลบ. โบรกชี้ธุรกิจในปท.-ตปท.โตเด่น ชูเป้า 53 บ.
BE8 บวก 5% ลุ้นกำไรปีนี้ 115 ลบ. โต 40% จากทั้งกำไรธุรกิจในประเทศที่เติบโตสูงและจากธุรกิจในต่างประเทศซึ่งคาดสามารถเติบโตอย่างก้าวกระโดด โบรกชูเป้า 53 บ.
BE8 บวก 5% ลุ้นกำไรปีนี้ 115 ลบ. โต 40% จากทั้งกำไรธุรกิจในประเทศที่เติบโตสูงและจากธุรกิจในต่างประเทศซึ่งคาดสามารถเติบโตอย่างก้าวกระโดด โบรกชูเป้า 53 บ.
19 เม.ย. 2565

ผู้สื่อข่าวรายงานว่าวันนี้ (19 เม.ย. 2565) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 11:13 น. อยู่ที่ระดับ 45.50 บาท เพิ่มขึ้น 2.25 บาท หรือ 5.20% โดยทำจุดสูงสุดที่ 46.25 บาท และทำจุดต่ำสุดที่ 43 บาท ด้วยมูลค่าการซื้อขาย 180.97 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (29 มี.ค.2565) ว่า BE8 เป็นบริษัทที่ทำด้าน Digital transformation ที่เน้นด้านการบริหารจัดการความสัมพันธ์กับลูกค้า (CRM) โดยนำระบบและเทคโนโลยีเข้าไปช่วยให้บริษัทต่างๆ สามารถบริหารข้อมูลต่างๆเกี่ยวกับลูกค้า (ทั้งการขายและการตลาด) ได้อย่างมี ประสิทธิภาพมากยิ่งขึ้น โดย BE8 เป็นพาร์ทเนอร์กับบริษัท CRM อันดับ 1 ของโลกอย่าง Salesforce และบริษัทระดับโลกอื่นๆ โดยประเมินกำไรปี 2565 โตสูง 40% อยู่ที่ 115 ล้านบาท จากทั้งกำไรธุรกิจในประเทศที่เติบโตสูง (จากงานเอกชน และงานภาครัฐที่คาดจะเข้ามาเพิ่ม) และจากธุรกิจในต่างประเทศซึ่งคาดสามารถเติบโตอย่างก้าวกระโดด แนะนำราคาเป้าหมาย 53 บาท